Εμπανάδα

μικρογραφία|Εμπαναδίγιας από τη Μαδρίτη, ισπανικά αρτοσκευάσματα παρόμοια με τις εμπανάδας.
μικρογραφία|Σαλτένιας, αρτοσκευάσματα από τη Βολιβία που μοιάζουν με τις εμπανάδας.
H εμπανάδα ή παστέλ είναι ένα λεπτό ψωμί, τριφτή ζύμη ή σφολιάτα γεμιστή με ένα αλμυρό ή γλυκό παρασκεύασμα και ψημένη ή τηγανητή. Η γέμιση μπορεί να περιλαμβάνει κόκκινο ή λευκό κρέας, τυρί, ψάρι, λαχανικά ή φρούτα. Η ζύμη φτιάχνεται γενικά από αλεύρι σίτου — αν και μπορεί επίσης να χρησιμοποιηθεί αλεύρι καλαμποκιού ή άλλων δημητριακών —και συνήθως περιέχει λιπαρή ουσία, όπως λάδι ή βούτυρο. Η εμπανάδα είναι ένα αρτοσκεύασμα που μπορεί να βρεθεί σε διάφορες χώρες του κόσμου, και ιδιαίτερα στην Πορτογαλία, στην Ισπανία και στη Λατινική Αμερική.

Η ισπανική εμπανάδα χαρακτηρίζεται από σχετικά μεγάλο μέγεθος, ορθογώνιο ή στρογγυλό σχήμα, και ψήνεται και κόβεται σε μερίδες. Ενώ σε ορισμένες αμερικανικές χώρες το μέγεθός της είναι μικρότερο, το σχήμα της είναι ημικυκλικό ή μισοφέγγαρο, συνήθως τηγανίζεται και τρώγεται ατομικά, παρόμοια με αυτό που είναι γνωστό στην Ισπανία ως "εμπαναδίγιας".

Η προέλευση της εμπανάδα είναι αβέβαιη και το φαγητό μπορεί να εξελίχθηκε από αρτοσκευάσματα της Μέσης Ανατολής που εξαπλώθηκαν στην Ιβηρική Χερσόνησο με την μουσουλμανική κατάκτηση της Ισπανίας. Το όνομα προέρχεται από την ισπανική λέξη empanar, που σημαίνει «τυλίγω ή σκεπάζω με ζύμη ή ψωμί». Οι εμπανάδας (πληθ. της εμπανάδα) είναι ένα δημοφιλές φαγητό του δρόμου και μπορούν να καταναλωθούν ως ορεκτικό, σνακ ή ακόμα και ως ολόκληρο γεύμα.

 Σημειώσεις 

 Παραπομπές 

 Εξωτερικοί σύνδεσμοι 


Κατηγορία:Ισπανική κουζίνα